TOP คว้ารางวัลอุตสาหกรรมดีเด่น ปี 63
TOP คว้ารางวัลอุตสาหกรรมดีเด่น ประจำปี 2563 ณ ห้องมัฆวานรังสรรค์ สโมสรทหารบก ถนนวิภาวดีรังสิต เร็วๆนี้
17 ธ.ค. 2563

นายวิรัตน์ เอื้อนฤมิต ประธานเจ้าหน้าที่บริหารและกรรมการผู้จัดการใหญ่ บริษัท ไทยออยล์ จำกัด (มหาชน) หรือ TOP ขึ้นรับรางวัลอุตสาหกรรมดีเด่น ประจำปี 2563 (The Prime Minister’s Industry Award 2020) ประเภทความรับผิดชอบต่อสังคม จาก พลเอกประยุทธ์ จันทร์โอชา นายกรัฐมนตรี ประธานในพิธีฯ โดยรางวัลดังกล่าวสะท้อนถึงความสำเร็จที่ไทยออยล์ ดำเนินธุรกิจที่มุ่งเน้นการสร้างสรรค์คุณภาพชีวิตให้ชุมชนและสังคมโดยใช้กลยุทธ์ทั้งเชิงรุกและเชิงรับในการดูแลสุขภาพของชุมชน งานดังกล่าวจัดโดยกรมโรงงานอุตสาหกรรม กระทรวงอุตสาหกรรม ณ ห้องมัฆวานรังสรรค์ สโมสรทหารบก ถนนวิภาวดีรังสิต เร็วๆนี้